****

|  |  |
| --- | --- |
| **REPUBLIKA HRVATSKA SREDNJA ŠKOLA GRAČAC** Školska 8, 23440 Gračac KLASA: 400-02/23-01/4 URBROJ: 2198-1-70-23-1 Gračac, 26. listopada 2023.godine |  |

 RKDP:23510 Razina:31

 Matični broj: 03312224 Šifra djel.:8532

 OIB: 03363221827 Razdjel: 000

**OBRAZLOŽENJE FINANCIJSKOG PLANA ZA 2024. GODINU TE PROJEKCIJA ZA 2025. I 2026. GODINU**

1. **Sažetak djelokruga rada proračunskog korisnika**

Temeljem Rješenja o početku rada Srednje škole u Gračacu Ministarstva prosvjete i športa Republike Hrvatske Klasa: UP/I-602-03/00-01/307, Urbroj: 532-02-02/00-1 od 2 lipnja 2000. godine je odobren početak rada Srednjoj školi Gračac sa danom 15. lipnja 2000. godine i to na pripremi i izvođenju programa za izobrazbu:

* **ekonomiste,** šifra 060104, strukovno područje : ekonomija i trgovina
* **automehaničar**, šifra 014233, strukovno područje: strojarstvo.

U obrazloženju se ističe da je SŠ Gračac od 1991. do 1995. godine radila na okupiranom području Hrvatske izvan nadzora hrvatske vlasti, a prestala je radom 1995. godine. Nastavak rada iza 1995. godine nije organiziran radi malog broja učenika.

9. travnja 2004. na zahtjev Škole, Ministar. znanosti, obrazovanja i športa je

donijelo Rješenje (KLASA:UP/I-602-03/04-05/3; URBROJ.533-02/04-02) kojim se odobrava SŠ Gračac¸početak izvođenja programa za stjecanje srednje stručne spreme i to za:

Područje rada: **Šumarstvo**  Zanimanje: **Šumarski tehničar**

31. svibnja 2007. na zahtjev Škole, Ministarstvo znanosti, obrazovanja i športa je donijelo Rješenje (KLASA:UP/I-602-03/07-05/00053; URBROJ:533-09-07-0006) kojim se odobrava srednjoj školi Gračac početak izvođenja programa za stjecanje srednje stručne spreme i to za zanimanja:

- **bravar**

* **instalater grijanja i klimatizacije i**
* **vodoinstalater**

Na zahtjev Škole, ministar znanosti, obrazovanja i sporta je dana 25. travnja 2014. donio Rješenje (klasa: UP/I-602-03/14-05/00066; urbroj:533-25-14-0008) kojim se odobrava srednjoj školi Gračac početak izvođenja programa obrazovanja za stjecanje strukovne kvalifikacije **autolimar** (014053) u obrazovnom sektoru Strojarstvo, brodogradnja i metalurgija.

Na zahtjev Škole, ministar znanosti, obrazovanja i sporta je dana 09. ožujka 2016. donio Rješenje (klasa: UP/I-602-03/16-05/00036; urbroj:533-25-16-0009) kojim se odobrava srednjoj školi Gračac početak izvođenja programa obrazovanja za zanimanje **tehničar zaštite prirode** (330804) u obrazovnom sektoru Šumarstvo, prerada i obrada drva.

Na zahtjev Škole, MZO je 23.02.2018. (KLASA: UP/I-602-03/17-05/00244; URBROJ:533-25-18-0006) donijelo Rješenje kojim se odobrava SŠ Gračac početak izvođenja strukovnog kurikuluma za stjecanje kvalifikacije **ekonomist (060724**) u obrazovnom sektoru Ekonomija, trgovina i poslovna administracija.

U školskoj godini 2023./2024. nastava će se izvoditi u dva područja rada – ekonomija, trgovina i poslovna administracija za zanimanje ekonomist i šumarstvo, prerada i obrada drva za zanimanje tehničar zaštite prirode.

 Odlukom o upisu učenika za šk. god. 2023./24. planiran je upis 2 razredna odjela u obrazovne programe ekonomist i tehničar zaštite prirode, međutim nije ostvaren upis učenika u 1. razred zanimanja Tehničar zaštite prirode.

Nastava će se izvoditi samo u jednoj, dopodnevnoj smjeni. U popodnevnoj smjeni će se organizirati izvođenje izvannastavnih slobodnih aktivnosti, dodatna i dopunska nastava.

Nastava se, redovna, izborna, dodatna i dopunska, izvodi prema nastavnim planovima i programima koje je donijelo Ministarstvo, znanosti i obrazovanja , operativnom Godišnjem planu i programu rada škole školske godine 2023./2024. te Školskom kurikulumu za školsku godinu 2023./2024.

U školskoj godini 2023./24. zaposlen je 21 radnik od čega 14 nastavnika i 7 osoba na administrativno tehničkim poslovima (ravnatelj, tajnik, voditelj računovodstva, pedagog, knjižničar, domar i 2 spremačice). Knjižničar radi i na poslovima nastavnika u dijelu radnog vremena. Školu pohađa 38 učenika u 8 razrednih odjeljenja.

**2. Obrazloženje programa rada školske ustanove**

Školska ustanova provodi svoj rad kroz dva glavna programa:

**Šifra programa 2204 Srednje školstvo - standard**

* Aktivnost A2204-01: Djelatnost srednjih škola
* Aktivnost A2204-07: Administracija i upravljanje

**Šifra programa 2205 – Srednje školstvo – iznad standarda**

* Aktivnost A2205-01 – Programi u srednjem školstvu – Javne potrebe
* Aktivnost A2205-12 – Podizanje kvalitete i standarda u školstvu

Prioritet škole je kvalitetno obrazovanje i odgoj učenika što ostvarujemo:

* stalnim usavršavanjem nastavnika ( seminari, stručni skupovi, aktivi ) i podizanjem nastavnog standarda na višu razinu
* poticanje učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije
* organiziranjem zajedničkih aktivnosti učenika i nastavnika kroz izvannastavne aktivnosti –kreativna grupa, školski sportski klub, Globe program, Eko-škola i učenička zadruga
* Odlascima na jednodnevne i višednevne terenske nastave i izlete

**3. Zakonske i druge podloge na kojima se zasniva program rada škole**

- Zakon o odgoju i obrazovanju u osnovnoj i srednjoj školi, NN, br.87/08,86/09,92/10, 105/10, 90/11, 5/12, 16/12, 86/12, 126/12, 94/13, 152/14, 07/17,68/18, 98/19, 64/20, 151/22)

- Zakon o ustanovama, NN, br. 76/93., 29/97., 47/99., 35/08., 127/19

- Zakon o proračunu ( NN, br.144/21), Pravilnik o proračunskim klasifikacijama ( NN, br. 94/07, 26/10 i 120/13., 1/20) i Pravilnik o proračunskom računovodstvu i računskom planu ( NN, br. 124/14, 115/15, 87/16 i 3/18., 126/19, 108/20)

- Upute za izradu prijedloga proračuna i financijskih planova upravnih tijela, proračunskih i izvanproračunskih korisnika Zadarske županije za razdoblje 2024.-2026.

- Statut Škole

- Godišnji plan i program rada škole za školsku godinu 2023/2024.

- Školski kurikulum za šk.god. 2023./24.

**4. Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje operativne planove i školski kurikulum prema planu i programu koje je donijelo Ministarstvo znanosti i obrazovanja. Vertikala usklađivanja ciljeva i programa MZO-a i jedinice lokalne ( regionalne ) samouprave školske ustanove još nije provedena.

Također, planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova, npr. pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

**5. Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada Srednje škole Gračac su:

* Pomoći proračunskim korisnicima iz proračuna koji im nije nadležan, skupina 636, državni proračun za financiranje rada zaposlenih radnika – plaće i ostala materijalna prava
* Opći prihodi i primici, skupina 671, županijski proračun za materijalne troškove poslovanja te održavanje i obnovu nefinancijske imovine
* Vlastiti prihodi od najma prostora zgrade Škole ( iznajmljivanje školske dvorane ) za provedbu dodatnih aktivnosti škole prema Planu i programu škole te obnovu nefinancijske imovine

**Prihodi od Županije**

Prihode za financiranje rashoda poslovanja , koji se financiraju minimalnim standardima, planirali smo temeljem odobrenog godišnjeg limita škole za 2024. godinu. u iznosu od 131.863,43 EUR-a ( za 2025. i 2026. godinu nam nije određen). Od tog iznosa prvo smo predvidjeli fiksne rashode tj. troškove energije i prijevoza zaposlenika na posao i s posla.

U rashodima iz kategorije općih troškova prvo smo planirali obvezne rashode za komunalne usluge, rashode za telefon te obveznu pedagošku dokumentaciju i materijal. Nakon toga planirali smo ostale troškove prema prioritetima funkcioniranja škole.

**Vlastiti prihodi**

Vlastiti prihodi će se koristiti prvenstveno za osiguranje redovnog poslovanja, ako se ista neće moći osigurati minimalnim standardom, te za nabavu nefinancijske imovine.

**Prihodi po posebnim propisima**

Prihodi po posebnim propisima će se koristiti isključivo za povećanje učeničkog standarda.

**Pomoći**

Prihodi od pomoći čine prihodi od nadležnog ministarstva za plaće, ostala materijalna prava i za nabavu knjiga u školskoj knjižnici te će se isključivo namjenski koristitite pomoć od JLPRS za plaćanje članarine za Eko školu i pomoć maturantima za organizaciju maturalne zabave, kao i pomoć za kupnju udžbenika učenicima prvih razreda.

**Projekti**

I u tekućoj školskoj godini Škola nastavlja s prijavama projekata na natječajima i sudjelovanje u istima.

Škola već nekoliko godine sudjeluje u projektu e-Škole. Cilj projekta je cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće. Novu školsku godinu započinjemo opremljeni s dvije interaktivne pametne ploče, 3 nova računala i 6 tableta.

Škola je već dvije godine uključena u projekt Marijini obroci koji ima za cilj razviti socijalne i građanske kompetencije te solidarnost kao temeljnu vrijednost za koju se učenici odgajaju i obrazuju.

U tekućoj nastavnoj godini Škola će sudjelovati u provedbi programa „Ruksak (pun) kulture- umjetnost i kultura u vrtiću i školi pod pokroviteljstvom Ministarstva kulture i medija RH, a inspirirana je istiomenim romanom nobelovca Alberta Camusa. Kroz provedbu programa naglasak je stavljen na uključivanje škola koje su udaljene od gradskih središta te kojima su kulturni i umjetnički programi manje dostupni.

Kao partner Škola će se zajedno sa udrugom „Trećeprostor“ koja se bavi obrazovanjem mladih u području održivog razvoja, prijaviti u sklopu natječaja središnjeg državnog ureda za demografiju.

Projekt „Istraživanje kvalitete vode na odabranim rijekama Zadarske županije“ nastavlja svoju aktivnost i u tekućoj nastavnoj godini. Cilj ovog projekta je da učenici analiziraju vodu rijeke Krupe i Zrmanje s namjerom utvrđivanja njene kakvoće.

Škola se također prijavila na poziv MZO-a za financiranje projekata u sklopu izvannastavnih aktivnosti osnovnih i srednjih škola te učeničkih domova u šk. god. 2023./2024. sa dva projekta – „Moru za ljubav“ i „Biciklom kroz zavičaj“.

Početkom ove kalendarske godine Škola se uključila u pilot projekt „Read Your Way to Better English“ u sklopu čega učenici imaju pristup usluzi digitalnog korištenja knjižnice Oxford University Press-a putem kodova.

**Cilj provedbe programa u razdoblju 2024.-2026. i pokazatelji uspješnosti kojima će se mjeriti ostvarenje tih ciljeva**

1. **Cilj:** Osiguravanje kvalitetnog odgoja i obrazovanja učenika kroz redovnu nastavu

**Pokazatelj rezultata**: broj učenika koji je uspješno završio nastavnu godinu i položio državnu maturu kroz samovrednovanje škole i vanjsko vrednovanje od NCCVO-a

**Cilj**: Podizanje razine kreativnosti i sposobnosti učenika – učenike će se poticati na izražavanje kreativnosti, talenata i sposobnosti, i to uključivanjem u slobodne aktivnosti, natjecanja te druge školske projekte, priredbe i manifestacije

**Pokazatelj rezultata**: Broj učenika koji je uključen u različite školske aktivnosti/projekte i broj učenika koji je sudjelovao na natjecanjima

1. **Izvještaji o postignutim ciljevima i rezultatima programa temeljenih na pokazateljima uspješnosti iz nadležnosti proračunskog korisnika u prethodnoj godini**

Ostvareno je redovno odvijanje nastavnog procesa:

* 46 učenika je uspješno završilo nastavnu godinu, 5 učenika je izašlo na državnu maturu i 2 je uspješno položilo
* U školske aktivnosti/projekte bilo je uključeno 20 učenika Škole, a na natjecanjima je sudjelovao 21 učenik

 Ravnateljica:

 Ivana Jelinčić Lasić, dipl. psi.